മോന്സണിനെ പോലെയുള്ള കള്ളന്മാരെ എങ്ങനെയാണ് വിശ്വസിക്കുന്നത്, എം ജി ശ്രീകുമാറിനെ ഞാന് വിളിച്ചിരുന്നുവെന്ന് മേജര് രവി അറസ്റ്റിന് ശേഷം മാത്രമാണ് താന് മോന്സണ് മാവുങ്കലിനെ കുറിച്ച് കേള്ക്കുന്നതെന്ന് മേജര് രവി. ഇയാള് പറയുന്നത് കേട്ട് വിശ്വസിച്ചവര്ക്ക് അല്പ്പമെങ്കിലും ബുദ്ധിയില്ലേ എന്നും സംവിധായകന് കൂടിയായ മേജര് സ്വകാര്യ ചാനലിനോട് പ്രതികരിക്കവേ ചോദിച്ചു. മോന്സണിന്റെ അംഗരക്ഷകനായ പ്രദീപിന് തന്റെ കമ്ബനിയുമായി യാതൊരു ബന്ധവുമില്ല, ഇയാളെ കമ്ബനിയില് നിന്നും കൃത്യവിലോപത്തിന്റെ പേരില് പുറത്താക്കിയതാണെന്നും മേജര് രവി വ്യക്തമാക്കി. സാമാന്യബുദ്ധി ഉപയോഗിച്ചാല് ടിപ്പുവിന്റെ സിംഹാസനവും യേശു മരിച്ച് വീണിടത്തെ മണ്ണ് എന്നൊക്കെ പറയുന്നത് വിശ്വസിക്കാന് ആര്ക്കുമാവില്ല, ബുദ്ധിയും വിവരവുമുള്ളവരാണെന്ന് നമ്മള് നടിക്കുമെങ്കിലും പണത്തിന്റെ ഹുങ്ക് കാണിക്കുന്നവരുടെ അടുത്ത് പോയി വീഴുമെന്നും അദ്ദേഹം പറഞ്ഞു. പ്രശസ്ത വ്യക്തികള്ക്കൊപ്പം മോന്സണ് ചിത്രമെടുക്കുന്നത് തന്നെ തട്ടിപ്പു നടത്താനാണ്. എം ജി ശ്രീകുമാര് മോന്സണ് നല്കിയ മോതിരം എന്തിന് ധരിച്ചു എന്ന് അറിയില്ലെന്നും, അദ്ദേഹത്തെ വിളിച്ചെങ്കിലും ഇതുവരെ കിട്ടിയില്ലെന്നും മേജര് രവി പറയുന്നു. മോന്സണിനെ പോലുള്ള കള്ളന്മാരെ എങ്ങിനെയാണ് വിശ്വസിക്കാന് തോന്നുന്നുവെന്നും അദ്ദേഹം ചോദിക്കുന്നു. പ്രസാദ്